1812 ble et vendepunkt i den spanske uavhengighetskrigen, året franskmennene bestemte seg for å annektere Catalonia uten å vinne katalanernes støtte Året etter ble Napoleon alvorlig svekket etter at den fransk-allierte hæren var blitt nærmest tilintetgjort under invasjonen av Russland. En kombinert alliert hær under Arthur Wellesley rykket fram fra Portugal og befridde Madrid. Den franske marskalken Jean-de-Dieu Soult ledet den utslitte og demoraliserte franske hæren i et kjempende tilbaketog over Pyreneene og inn i Sør-Frankrike vinteren 1813. Wellington fortsatte sitt felttog inn i Frankrike fram til etter Napolen hadde abdisert etter nederlaget i krigen mot den sjette koalisjonen.